

**Projektu uzraudzības komisijas sēdes protokols**

Ādažu novadā, 2024. gada 7. oktobrī  Nr. ĀNP/1-7-5/24/31

**Sēdi vada:** Komisijas priekšsēdētājs G.Porietis

**Piedalās:** Komisijas locekļi: K.Miķelsone, V.Bulāns, E.Kāpa, S.Mūze, I.Pērkone

**Nepiedalās:** G.Miglāns

**Uzaicināti:** A.Vinogrādova, A.Podiņš, L.Dene

**Protokolē:** I.Krūzmane

**Sēde notiek:** attālināti, *MS TEAMS* vidē.

**Sēde sākās:** sākās plkst. 13.00 un tika slēgta plkst. 13.40

DARBA KĀRTĪBA

1. Informatīvs ziņojums par projekta izpildes gaitu *Riverways II*/ Upes ceļi II.
2. Par iepirkuma  “Telpu atjaunošana un invalīdu pacēlāja uzstādīšana” rezultāta izvērtēšanu.
3. Par dalību projektā “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai”.

SANĀKSMES GAITA

|  |
| --- |
| 1. **Informatīvs ziņojums par projekta izpildes gaitu *Riverways II*/ Upes ceļi II** |

A.VINOGRĀDOVA informē, ka ir veikta padziļināta izpēte Iļķenes lokācijā pontonu izvietošanai. Iepazīstina ar veicamajām aktivitātēm un projekta periodu, norādot, ka realizācija paredzēta 2026. gadā, savukārt liela mēroga publiskais pasākums iepazīstināšanai ar projektu - 2027. gadā.

Sākotnēji plānotās izmaksas sastādīja 30 000 EUR. APN apsekoja būvniecībai paredzētās vietas, secinot, ka jaunas slipa vietas izbūves Iļķenes ceļa galā izmaksas sastāda 73 400 EUR, savukārt slipa izbūve Boķu ielas galā 77 100 EUR. Norāda, ka projekta īstenošanai vēl ir trīs gadi laika, kā arī būs pieejams tehniskā eksperta atbalsts, lai sniegtu konsultācijas par konkrētiem tehniskajiem risinājumiem.

Kā alternatīva tiek izskatīta vieta Mazajā Baltezerā, kur izbūves izmaksas sastādītu 30 600 EUR, Laivu ielā pie promenādes izbūves izmaksas sastādītu 20 000 EUR, Carnikavas novadpētniecības centra teritorijā izmaksas sastādītu aptuveni 21 800 EUR.

Iepazīstina ar risinājumu piemēriem, potenciālajām izmaiņām projektā un turpmākajām darbībām, kā arī precizē iemeslus Iļķenes laivu nolaišanas vietas neatbilstībai.

KOMISIJA NOLEMJ: **Pieņemt informāciju zināšanai.**

|  |
| --- |
| 1. **Par iepirkuma  “Telpu atjaunošana un invalīdu pacēlāja uzstādīšana” rezultāta izvērtēšanu** |

A.VINOGRĀDOVA iepazīstina ar projekta izmaksu salīdzinājumu un atkārtota iepirkuma rezultātiem, norādot, ka lētākais prasībām atbilstošais piedāvājums par 2169.61 EUR (ar PVN), kas pārsniedz plānotās izmaksas.

KOMISIJA precizē, ka projektam nepieciešamā trūkstošā summa būs nepieciešama 2025.gadā

KOMISIJA NOLEMJ: **Atbalstīt priekšlikumu un uzdod APN gatavot grozījumus domes lēmumu projektā.**

|  |
| --- |
| 1. **Par dalību projektā “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai”** |

L.DENE informē par projekta īstenošanu, kas paredz datortehnikas iegādi pašvaldību izglītības iestāžu pedagogiem un atbalsta personālam. Iepazīstina ar datortehnikas piedāvājumu un izvēlēto modeli. Pašvaldība slēgs sadarbības līgumu ar IZM, kurā tiks noteikti sadarbības mērķi un savstarpējā atbildība. Plānotais finansējums ir 25 000 000 EUR, ko veido Eiropas Reģionālās attīstības fonda finansējums un valsts budžeta līdzfinansējums. Sasniedzamie nacionālie rādītāji līdz 2025. gada 31. decembrim ir 80 % no pedagogu un atbalsta personāla. Iepazīstina ar rīcības uzdevumiem. Aicina atbalstīt sadarbības līguma slēgšanu ar IZM.

KOMISIJA precizē pašvaldības iespējamās izmaksas.

KOMISIJA NOLEMJ: **Atbalstīt dalību projektā un uzdot Izglītības un jaunatnes nodaļai iesniegt informatīvu ziņojumu izskatīšanai Finanšu komitejā.**

Komisijas priekšsēdētājs G.Porietis

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU